ITÄ-SUOMEN MAISTRAATTI		LAUSUNTO		Dnro 795-2013-9/Ha-1
Joensuun yksikkö
PL 82
70101 JOENSUU

Valtiovarainministeriö
Kunta- ja aluehallinto-osasto

Lausuntopyyntö 12.7.2013, VM074:00/2013 

ITÄ-SUOMEN MAISTRAATIN LAUSUNTO ERÄISTÄ ASETUSMUUTOKSISTA

Muutosehdotus toimivaltaisista maistraateista ja toimivaltaisesta aluehallintovirastosta eräissä maistraatin ja aluehallintoviraston tehtävissä annetun valtiovarainministeriön asetuksen 9 §:ään

Ehdotetulla muutoksella ei ole suoranaista vaikutusta Itä-Suomen maistraatin muutto- ja maastamuuttoilmoitusten käsittelyyn. Maistraattien tehtäviä uudelleen organisoitaessa olisi huolehdittava siitä, että toimintaa tarkastellaan kokonaisuutena. Sinänsä muutosehdotuksessa on selkeästi ilmaistu toimivallan rajat ja vastuut sekä tehtäviä vastaanottavan että tehtäviä luovuttavan maistraatin kannalta.

On hyvä, että yksittäisten asiakaskäyntien yhteydessä tehdyt muutto- ja maastamuuttoilmoitukset voidaan käsitellä kyseisessä maistraatissa toimivaltasäännösten sitä  tarpeettomasti rajoittamatta. 

Muutosehdotus väestötietojärjestelmästä annetun asetuksen 44 §:n 1 momentin 2 kohtaan

Muutosehdotus perustuu järkevään työnjakoon ja sitä kannatetaan.

Henkikirjoittaja		Lea Iivonen